| **Pygoscelis papua** |
| --- |
| Papuasinis pingvinas (Pygoscelis papua)Papuasinis pingvinas (*Pygoscelis papua* ) |
| Apsaugos būklė |
| Nekeliantys susirūpinimo (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Būrys: | Pingvinai  *( Sphenisciformes)* |
| Šeima: | Pingvininiai  *( Spheniscidae)* |
| Gentis: | Antarktiniai pingvinai  *( Pygoscelis)* |
| Rūšis: | Papuasinis pingvinas  *( Pygoscelis papua)* |

 |
| Binomas |
| ***Pygoscelis papua***Forester, 1781 |
| Papuasinio pingvino paplitimas |

**Papuasinis pingvinas** (*Pygoscelis papua*) – pingvininių (*Spheniscidae*) šeimos paukštis.

Paplitimas
----------

Papuasinio pingvino kolonijos paplitusios Antarktidos pusiasalyje, Folklando, Pietų Džordžijos, Pietų Sandvičio, Kergeleno, Herd ir Makdonaldo, Pietų Orknio, Makvorio, Krozė ir Princo Edvardo salose.

Išvaizda
--------

Šiek tiek smulkesnis už imperatoriškąjį ir karališkąjį pingvinus. Kūnas pailgas ir tvirtas. Yra 51-90 cm aukščio. Patinas sveria 4,9-8,5 kg, patelė – 4,5-8,2 kg. Svoris priklauso nuo metų laiko. Išskirtiniai požymiai – per pakaušį, nuo akies iki akies, besidriekianti balta juosta ir 15 cm ilgio uodegos plunksnos. Veidas, galva ir nugara juodos spalvos, o pilvas baltas.  Plunksnos labai smulkios, nelaidžios vandeniui.Snapas ryškiai raudonai oranžinis. Išilgai antsnapio eina juoda juosta, antsnapio galiukas taip pat juodos spalvos. Snapo ryškumas priklauso nuo krilio.Kojos storos, tvirtos. Pėdos nuo šviesiai rožinės iki raudonos spalvos. Kojų pirštai sujungti plaukiojamąja plėve.

Biologija
---------

Kolonijas sudaro nuo 2 iki 12 000 porų. Įsikuria netoli kranto, todėl perėjimo metu nesugaišta daug laiko maisto paieškai. Pirmenybę teikia aukštesnėms vietoms, apie 115 m virš jūros lygio, nes aukštesnėse vietose greičiau nutirpsta sniegas. 

Geri plaukikai: iriasi sparnais, o uodega ir letenomis vairuoja. Plaukia 35 km/h greičiu. Po vandeniu gali išbūti iki 2 minučių. Dažniausiai paneria 3-20 m, kur yra gausu kriliaus, smulkios žuvies ir  kalmarų.
Neišlipdami į krantą, atviroje jūroje, pingvinai išbūna 3-5 mėnesius.

Amžiaus vidurikis 13 metų.

Monogamai lytiškai subręsta 2-4 metų amžiaus. Paukščių tuoktuvės prasideda rugsėjo mėnesį ir tęsiasi iki gruodžio. Lizdą, iš smulkių akmenukų, pagaliukų ir augalų, krauna abu partneriai. Lizdas yra 10-20 cm aukščio ir 45 cm skersmens. Dėtyje du pilkšvai balti kiaušiniai. Peri abu tėvai. Jaunikliai išsirita po 34-37 dienų. Po mėnesio jaunikliai būriuojasi, šildo vieni kitus, kol laukia grįžtančių tėvų su maistu. Apsiplunksnuoja po 3 mėnesių.

 Pasaulinės gamtos apsaugos organizacijos duomenimis papuasinio pingvino apsaugos būklė nekelia susirūpinimo.

Galerija
--------

* Papuasinio pingvino išskirtinis požymis – besidriekianti per pakaušį balta juostaPapuasinio pingvino išskirtinis požymis – besidriekianti per pakaušį balta juosta
* Papuasinio pingvino pėdosPapuasinio pingvino pėdos
* Papuasinio pingvino jauniklisPapuasinio pingvino jauniklis
* Papuasinio pingvino lizdas Papuasinio pingvino lizdas

Šaltiniai
---------

|  |  |
| --- | --- |
|  | **Vikiteka: Papuasinis pingvinas** – vaizdinė ir garsinė medžiaga  |

1. ↑   „Pasaulinės gamtos apsaugos organizacijos raudonasis sąrašas - Pygoscelis papua". Pasaulinė gamtos apsaugos organizacija.
2. ↑  „Pasaulio paukščių duomenų bazė - Pygoscelis papua".
3. 1 2 3  „Gyvūnų įvairovė. Pygoscelis papua". Mičigano universiteto zoologijos muziejus. anglų k.[neveikianti nuoroda]
4. ↑   „Nacionalinė geografija – Papuasinis pingvinas". Nacionalinė geografijos draugija. anglų k.
5. 1 2   „Papuasinis pingvinas". Energetikos ir aplinkos departamentas, Australijos Antarktikos skyrius. anglų k.